b'\n_START_ARTICLE_\nKepler-11b\n_START_PARAGRAPH_\nKepler-11b er en eksoplanet som g\xc3\xa5r i bane omkring stjernen Kepler-11 i stjernetegnet Svanen, omkring 2,000 lys\xc3\xa5r fra jorden. Den er den innerste og varmeste planeten i et planetsystem p\xc3\xa5 seks kjente planeter, som alle ble oppdaget 2. februar 2011 av Keplerteleskopet. Kepler-11b roterer rundt Kepler-11 med en oml\xc3\xb8pstid p\xc3\xa5 10.30375 dager i en avstand p\xc3\xa5 0.091 AE._NEWLINE_Kepler-11b er estimert \xc3\xa5 ha en masse tilsvarende 4.3 jordmasser, og en radius p\xc3\xa5 1.97 jordradiuser. Med en estimert tetthet p\xc3\xa5 3.1 g/cm\xc2\xb3, er den sammenlignbar med m\xc3\xa5nen. Dette er en betydelig mindre tetthet enn hos de terrestriske planeter i solsystemet, men likevel betydelig tettere enn hos gasskjempene._NEWLINE_Kepler-11b befinner seg i en 5:4 baneresonans med Kepler-11c.'